Maktab Rendah Sains MARA Tun Ghazali Shafie

Maktab Rendah Sains MARA Tun Ghazali Shafie (singkatan: MRSM TGS) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak kira-kira 7 km dari bandar Kuala Lipis, bangunan yang mula dibina sekitar tahun 1999 di kampung Kuala Lanar menjadi tarikan sesiapa sahaja yang menuju ke Kerambit atau Jerantut, di negeri Pahang. Sebelum ini, ianya dikenali dengan nama MRSM Kuala Lipis.

Sejarah

Penubuhan maktab 
MRSM Kuala Lipis beroperasi sepenuhnya pada Januari 2002. MRSM ini dibina di atas sebidang tanah seluas 49.998 ekar bersamaan 20.2335 hektar. Pembinaan MRSM ini telah siap sepenuhnya pada awal 2002. Walaupun dalam keadaan struktur bangunan dan prasarana yang belum sempurna sepenuhnya, MRSM Tun Ghazali Shafie telah memulakan operasinya pada 25 Mac 2002.

Di antara bangunan terawal MRSM Kuala Lipis adalah bangunan pentadbiran MRSM serta Dewan Sri Budiman. MRSM Kuala Lipis juga mempunyai 1 blok asrama putera , satu blok bangunan asrama puteri, surau, dewan selera, kuaters guru, kuaters staf serta rumah pengetua dan timbalan pengetua.

Pada tahun 2010, Perdana Menteri Malaysia pada ketika itu, Datuk Seri Najib Tun Razak telah bersetuju supaya nama MRSM Kuala Lipis ditukarkan kepada MRSM Tun Ghazali Shafie. Penukaran nama ini adalah bagi mengenang jasa Tun Ghazali Shafie yang berkhidmat sebagai Menteri Dalam Negeri Malaysia yang banyak menabur jasa terutamanya ketika pembentukkan Malaysia.

Senarai pengetua

Lagu rasmi 

Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera

Rujukan

Lihat juga
 Maktab Rendah Sains MARA
 Majlis Amanah Rakyat

Tun Ghazali Shafie
Sekolah menengah di Pahang